CELEX: 31998H0485
Language: el
Date: 1998-07-01 00:00:00
Title: 98/485/ΕΚ: Σύσταση της Επιτροπής της 1ης Ιουλίου 1998 σχετικά με τα προϊόντα παιδικής φροντίδας και τα παιχνίδια που προορίζονται για στοματική χρήση από παιδιά ηλικίας κάτω των τριών ετών, τα οποία είναι κατασκευασμένα από μαλακό PVC που περιέχει ορισμένες φθαλικές ενώσεις [κοινοποιηθείσα υπό τον αριθμό SEC(1998) 738]

Avis juridique important

|

31998H0485

98/485/ΕΚ: Σύσταση της Επιτροπής της 1ης Ιουλίου 1998 σχετικά με τα προϊόντα παιδικής φροντίδας και τα παιχνίδια που προορίζονται για στοματική χρήση από παιδιά ηλικίας κάτω των τριών ετών, τα οποία είναι κατασκευασμένα από μαλακό PVC που περιέχει ορισμένες φθαλικές ενώσεις [κοινοποιηθείσα υπό τον αριθμό SEC(1998) 738]  

Επίσημη Εφημερίδα αριθ. L 217 της 05/08/1998 σ. 0035 - 0037

ΣΥΣΤΑΣΗ ΤΗΣ ΕΠΙΤΡΟΠΗΣ της 1ης Ιουλίου 1998 σχετικά με τα προϊόντα παιδικής φροντίδας και τα παιχνίδια που προορίζονται για στοματική χρήση από παιδιά ηλικίας κάτω των τριών ετών, τα οποία είναι κατασκευασμένα από μαλακό PVC που περιέχει ορισμένες φθαλικές ενώσεις [κοινοποιηθείσα υπό τον αριθμό SEC(1998) 738] (98/485/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 155 δεύτερη περίπτωση,Εκτιμώντας:ότι δυνάμει της συνθήκης για την ίδρυση της Ευρωπαϊκής Κοινότητας, η Κοινότητα πρέπει να συμβάλλει στην επίτευξη υψηλού επιπέδου προστασίας της υγείας των καταναλωτών 7ότι σύμφωνα με το άρθρο 3 της οδηγίας 92/59/ΕΟΚ του Συμβουλίου, της 29ης Ιουνίου 1992, για τη γενική ασφάλεια των προϊόντων (1), μόνον τα ασφαλή προϊόντα πρέπει να διατίθενται στην αγορά 7 ότι η οδηγία επισημαίνει ιδιαιτέρως την ανάγκη διασφάλισης υψηλού επιπέδου προστασίας για την υγεία και την ασφάλεια των παιδιών 7ότι η επιστημονική επιτροπή για την τοξικότητα, την οικοτοξικότητα και το περιβάλλον (ΕΕΤΟΠ), της οποίας τη γνώμη ζήτησε η Επιτροπή, γνωμοδότησε στις 24 Απριλίου 1998 και εξέδωσε συμπληρωματικές διευκρινίσεις στις 16 Ιουνίου 1998, σχετικά με τις επιπτώσεις που έχει στην υγεία των παιδιών η χρησιμοποίηση ορισμένων παιχνιδιών και προϊόντων παιδικής φροντίδας από μαλακό PVC που περιέχει φθαλικές ενώσεις 7 ότι στη γνώμη αυτή εκφράζει την ανησυχία της σχετικά με την έκθεση των παιδιών σε ορισμένες από αυτές τις φθαλικές ενώσεις 7ότι η ΕΕΤΟΠ συνέστησε ειδικότερα να μην σημειώνεται υπέρβαση ορισμένων οριακών τιμών μετανάστευσης για τις φθαλικές ενώσεις DINP, DEHP, DBP, DIDP, DNOP και BBP οι οποίες εκλύονται από τα παιχνίδια και τα παιδοκομικά προϊόντα που είναι κατασκευασμένα από μαλακό PVC και προορίζονται για στοματική χρήση από παιδιά κάτω των τριών ετών 7ότι είναι σημαντικό να θεσπίσουν τα κράτη μέλη τα απαραίτητα μέτρα που θα διασφαλίζουν υψηλό επίπεδο προστασίας της υγείας των παιδιών σε σχέση με αυτά τα προϊόντα, εν αναμονή της εφαρμογής μόνιμων κοινοτικών μέτρων 7ότι είναι δυνατόν σε ορισμένες περιπτώσεις να σημειωθεί υπέρβαση των εν λόγω οριακών τιμών 7 ότι είναι επομένως σημαντικό τα κράτη μέλη να επιβλέπουν, στο πλαίσιο των κατάλληλων επαληθεύσεων, τα επίπεδα έκθεσης των παιδιών στις φθαλικές ενώσεις η οποία ενδέχεται να προκληθεί από την έκχυση των ουσιών αυτών κατά κατά τη χρήση των εν λόγω προϊόντων 7ότι είναι σημαντικό να ανταλλάσσουν τα κράτη μέλη πληροφορίες σχετικά με τις μεθόδους δοκιμής και μέτρησης που χρησιμοποιούνται για τις εν λόγω επαληθεύσεις καθώς και σχετικά με τα αποτελέσματα που προκύπτουν και να συνεργάζονται μεταξύ τους και με την Επιτροπή, προκειμένου να καταλήξουμε, εν αναμονή μιας τυποποιημένης μεθόδου, σε μια κατά το δυνατόν συνεκτική προσέγγιση στο σύνολο της Κοινότητας 7ότι θα πρέπει, μεταξύ άλλων, να εξεταστούν στο πλαίσιο της εν λόγω συνεργασίας τα αποτελέσματα της μελέτης που διεξάγεται στις Κάτω Χώρες από το Rijksinstituut voor Volksgezondheid en Milieu - RIVM (κρατικό ινστιτούτο για τη δημόσια υγεία και το περιβάλλον), η οποία ενδέχεται να επιτρέψει τον καθορισμό μιας κοινής μεθόδου αναφοράς 7ότι, σε περίπτωση που ένα κράτος μέλος επιβάλει περιορισμούς στη διάθεση στην αγορά των προϊόντων στα οποία αναφέρεται η παρούσα σύσταση, θα πρέπει να ενημερώσει την Επιτροπή σύμφωνα με τη διαδικασία που προβλέπεται στο άρθρο 7 της οδηγίας 92/59/ΕΟΚ για τη γενική ασφάλεια των προϊόντων, όταν πρόκειται για προϊόντα παιδικής φροντίδας, στο άρθρο 7 της οδηγίας 88/378/ΕΟΚ (2), του Συμβουλίου, της 3ης Μαΐου 1988, για την ασφάλεια των παιχνιδιών, όταν πρόκειται για παιχνίδια, ή σύμφωνα με τη διαδικασία του άρθρου 8 της οδηγίας 92/59/ΕΟΚ, αν θεωρείται ότι υπάρχει σοβαρός και άμεσος κίνδυνος και να προβεί, ενδεχομένως, σε ανακοίνωση προς την Επιτροπή σύμφωνα με την οδηγία 83/189/ΕΟΚ του Συμβουλίου, της 28ης Μαρτίου 1983, η οποία προβλέπει μια διαδικασία πληροφόρησης στον τομέα των τεχνικών προτύπων και προδιαγραφών (3),ΣΥΝΙΣΤΑ:Άρθρο 1 1. Τα κράτη μέλη λαμβάνουν τα απαραίτητα μέτρα προκειμένου να διασφαλίζουν υψηλό επίπεδο προστασίας της υγείας των παιδιών σε σχέση με τα προϊόντα παιδικής φροντίδας και τα παιχνίδια που προορίζονται για στοματική χρήση από παιδιά κάτω των τριών ετών, τα οποία είναι κατασκευασμένα από μαλακό PVC που περιέχει φθαλικές ενώσεις, και ειδικότερα τις ουσίες φθαλικός δι-ισο-νονυλεστέρας (DINP), φθαλικός δι-(2-αιθυλεξυλ) εστέρας (DEHP), φθαλικός διβουτυλεστέρας (DBP), φθαλικό δι-ισοδεκύλιο (DIDP), φθαλικός δι-η-οκτυλεστέρας (DNOP), φθαλικός βουτυλ-βενζυλεστέρας (BBP). Ιδιαίτερη προσοχή πρέπει να δοθεί στις ουσίες DINP και DEHP.2. Στο πλαίσιο των ελέγχων που αφορούν τα εν λόγω προϊόντα, τα κράτη μέλη επιβλέπουν, μέσω κατάλληλων επαληθεύσεων, τα επίπεδα μετανάστευσης των ουσιών αυτών, συνεκτιμώντας τη γνώμη για τις φθαλικές ενώσεις στα παιχνίδια την οποία εξέδωσε η επιστημονική επιτροπή για την τοξικότητα, την οικοξικότητα και το περιβάλλον (ΕΕΤΟΠ) στις 24 Απριλίου 1998, και ιδίως τις οριακές τιμές έκχυσης των φθαλικών ενώσεων που προέρχονται από τα προϊόντα αυτά, οι οποίες συνιστώνται από την εν λόγω επιτροπή και συμπεριλαμβάνονται στο παράρτημα.3. Τα κράτη μέλη ενημερώνουν τακτικά την Επιτροπή για τις μεθόδους δοκιμής και μέτρησης που χρησιμοποιούν για τον προσδιορισμό των επιπέδων της εν λόγω μετανάστευσης, για τα αποτελέσματα των επαληθεύσεων που πραγματοποιούν και για τα συμπεράσματα στα οποία καταλήγουν. Τα κράτη μέλη καλούνται να παράσχουν τις πρώτες πληροφορίες πριν από το τέλος Αυγούστου του 1998.4. Τα κράτη μέλη συμμετέχουν στην ανταλλαγή πληροφοριών με τα άλλα κράτη μέλη καθώς και σε εργασίες, οι οποίες έχουν σκοπό τη διασφάλιση μιας συνεκτικής προσέγγισης σο ζήτημα των μεθόδων δοκιμής και μέτρησης και τον προσδιορισμό μιας κοινής μεθόδου, και θα οργανωθούν από την Επιτροπή.Άρθρο 2 Κατά την έννοια της παρούσας σύστασης νοούνται:1. «παιχνίδι»: κάθε προϊόν το οποίο έχει επινοηθεί ή προορίζεται προφανώς για χρήση από παιδιά με σκοπό το παιχνίδι 72. «προϊόν παιδικής φροντίδας»: κάθε προϊόν που σκοπό έχει τη δευκόλυνση του ύπνου και της χαλάρωσης καθώς και της διατροφής και του θηλασμού των παιδιών.Άρθρο 3 Η παρούσα σύσταση απευθύνεται στα κράτη μέλη.Βρυξέλλες, 1 Ιουλίου 1998.Για την ΕπιτροπήEmma BONINOΜέλος της Επιτροπής(1) ΕΕ L 228 της 11. 8. 1992, σ. 24.(2) ΕΕ L 187 της 16. 7. 1988, σ. 1.(3) ΕΕ L 109 της 26. 4. 1983, σ. 8.ΠΑΡΑΡΤΗΜΑ >ΘΕΣΗ ΠΗΝΑΚΑ>